
ДО 
ПРЕДСЕДАТЕЛЯ
НА ОБЩИНСКИ СЪВЕТ
ГР. КНЕЖА

ПРЕДЛОЖЕНИЕ
от
Илийчо Пламенов Лачовски - кмет на Община Кнежа


ОТНОСНО: Проект за изменение и допълнение на Наредба №32 за управление на общинските пътища на територията на Община Кнежа  

             УВАЖАЕМА Г-ЖО ПРЕДСЕДАТЕЛ,
             УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,     
           Решението за приемане на Проект за изменение и допълнение на Наредба №32 за управление на общинските пътища на територията на Община Кнежа е продиктувано от необходимостта да се извърши актуализация на подзаконовия нормативен акт, произтичащ от задълженията на местните органи, съгласно Закона за въвеждане на еврото (Oбн., ДВ, бр. 70 от 20.08.2024 г.), които следва да се изпълнят своевременно в определените със същия закон срокове: Съгласно § 6 от преходните и заключителни разпоредби (НЗР) на ЗВЕРБ държавните органи и органите на местното самоуправление в 6-месечен срок от влизането в сила на закона следва да приемат изменения и допълнения в подзаконови нормативни актове, необходими за изпълнението на закона във връзка с въвеждане на еврото като парична единица на Република България, които изменения и допълнения влизат в сила от датата на въвеждане на еврото в Република България.
            Причините, които налагат вземане на решение по настоящия проект за  изменение и допълнение на Наредбата са обусловени от промяната в законодателството  и приемане на Закона за въвеждане на еврото в република България. 
	Основният фактор за изменение и допълнение на Наредбата е въвеждането на еврото като официална валута, което изисква определени промени в българското законодателство, за да се гарантира правната сигурност и да се създадат условия за гладкото и безпроблемно преминаване към новата валута. Опитът на държавите членки, последно въвели еврото, показва, че обикновено в периода, предхождащ датата на присъединяване към еврозоната, се приема закон, уреждащ общи въпроси, свързани с единната европейска валута. Законът урежда принципите, които трябва да се спазват при въвеждането на еврото, като например продължаване действието на съществуващите договори и други правни инструменти. Законът регламентира датата на присъединяване към еврозоната и фиксира продължителността на периода на едновременно обращение на двете парични единици, както и на периода на двойно обозначаване на цените, начините за защита на потребителите и др.
 	Административните органи, отговорни за извършването на плащания към гражданите във връзка с удовлетворяването на техни законоустановени права, следва да адаптират съдържанието на образците на документи и на издаваните от тях актове, съдържащи финансова информация, възможно най-рано след установяване на неотменимо фиксирания валутен курс между еврото и лева. Общинските администрации имат ключова роля в осигуряването на успешното преминаване към еврото поради естеството на услугите, които предоставят на гражданите. Общините следва да бъдат подготвени да осигурят безпроблемното и гладкото прилагане на еврото във всички управлявани от тях публични услуги, включително чрез промени в нормативни актове. 
Съгласно Закона за въвеждане на еврото в Република България, размерът на местните такси и цени на услуги и права, санкции, глоби и други публични задължения към държавата и общините се определят в български лева и евро за период от време, който започва един месец след датата на влизане в сила на решението за приемане на еврото и приключва 12 месеца след датата на въвеждането му в Република България.
       Мотивите за приемане на Проекта за изменение и допълнение на Наредба №32 за управление на общинските пътища на територията на Община Кнежа са следните:
       Необходимо е да се извърши актуализация на подзаконовия нормативен акт, произтичащ от задълженията на местните органи, съгласно Закона за въвеждане на еврото (Oбн., ДВ, бр. 70 от 20.08.2024 г.), които следва да се изпълнят своевременно в определените със същия закон срокове: Съгласно § 6 от преходните и заключителни разпоредби (НЗР) на ЗВЕРБ държавните органи и органите на местното самоуправление в 6-месечен срок от влизането в сила на закона следва да приемат изменения и допълнения в подзаконови нормативни актове, необходими за изпълнението на закона във връзка с въвеждане на еврото като парична единица на Република България, които изменения и допълнения влизат в сила от датата на въвеждане на еврото в Република България.
      Целите, които се поставят с предложения проект и очакваните резултати:
         Проектът на наредбата цели да обезпечи изпълнение на законовото задължение да се адаптират местните подзаконови нормативни актове със Закона за въвеждане на еврото в Република България и да се осигури навременното и безпроблемно въвеждане на еврото като основна валута в страната.
      Очаквани резултати от промяна на сега действащата наредба са свързани с гарантирането на правната сигурност и създаване на условия за гладкото и безпроблемно преминаване към новата валута.
    Финансовите и други средства, необходими за прилагане на предложения проект няма да са свързани с изразходване на допълнителни финансови средства, които да бъдат предвидени в бюджета на общината, както и ангажиране на допълнителни човешки ресурси.
   Анализ на съответствие с правото на Европейския съюз
   Настоящият проект за нормативен акт е съобразен със Закона за местното самоуправление и местната администрация и Закона за въвеждане на еврото в Република България, които от своя страна са в синхрон с действащото европейско законодателство.   
   Проектът е разработен в съответствие с Европейската харта за местно самоуправление и директивите на Европейската общност, свързани с тази материя. Предвид това, че предлаганият проект съответства на действащото законодателство, същият не противоречи на правото на Европейския съюз. Той е изграден върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект.
  
           С оглед гореизложеното и на основание чл. 21, ал. 1, т. 23 и ал. 2 във връзка с чл. 22, ал. 2 и ал. 4 от Закона за местното самоуправление и местната администрация, чл. 76, ал. 3 и чл. 77, във връзка с чл. 79 от Административнопроцесуалния кодекс,  чл. 8, чл. 26, ал.1, ал.2 и ал.4, изр.2, във вр. с чл. 28 от Закона за нормативните актове и §6 от ПЗР на Закона за въвеждане на еврото в Република България предлагам на Общински съвет - гр. Кнежа да приеме следните

Р Е Ш Е Н И Я:
1. Общински съвет-Кнежа изменя Наредба №32 за управление на общинските пътища на територията на Община Кнежа по следния начин:

§1. Изменя чл. 36. ал. 1 - „Наказват се с глоба от 200 лв./102.26 евро до 500 лв./255.65 евро физическите лица, които извършват или разпоредят да бъдат извършени следните дейности в обхвата на пътя;“

§2. Изменя чл. 37, ал.  1 - „Наказват се с глоба от 1000 лв./511.29 евро до 5000 лв./2 556.46 евро, ако деянието не представлява престъпление, физическите лица, нарушили разпоредбите на чл. 25, чл.26, ал.1, т.1, букви „в” и „г”, т.2, ал.2 и ал.5 и чл.41 от Закона за пътищата или които извършват или наредят да бъдат извършени следните дейности:“;

§3. Изменя чл. 37, ал. 2 – „При повторно нарушение по ал.1 глобата е от 2 000 лв./1 022.58 евро до 7 000 лв./3 579.04 евро.“;

§4. Изменя чл. 38, ал. 1 – „При нарушения по чл. 52 от Закона за пътищата на юридическите лица и на едноличните търговци се налага имуществена санкция в размер от 1000 лв./511.29 евро до 5 000 лв./2 556.46 евро, а при нарушения по чл. 53 от Закона за пътищата - в размер от 3 000 лв./1 533.88евро до 8 000 лв. /4  090.34 евро.“;

§5. Изменя чл. 38, ал. 2 – „При повторно нарушение по чл. 52 от Закона за пътищата имуществената санкция е в размер от 2 000 лв./1 022.58 евро до 7 000 лв./    3 579.04 евро, а по чл. 53 от Закона за пътищата - в размер от 4 000 лв./2 045.17 евро до  12 000 лв./6 135.50 евро.“;
§6. Добавя нов „§6. Измененията на Наредбата в частта за превалутирането от левове в евро, влизат в сила от датата на въвеждане на еврото в Република България“;

	§7. Добавя нов „§7. Наредбата е изменена с Решение №….  по Протокол №….от …..2025 г. на Общински съвет-Кнежа“

        Съгласно  чл. 26, ал.4, изречение второ от Закона за нормативните актове, във връзка с чл.77 от АПК, в законоустановения 14 – дневен срок от публикуването на настоящото предложение на Интернет страницата на Община Кнежа, се предоставя възможност на заинтересованите лица да направят своите предложения и становища по проекта за изменение и допълнение на Наредба №32 за управление на общинските пътища на територията на Община Кнежа на Общински съвет-Кнежа на е-mail: obstina_kneja@knezha.bg или в Центъра за административно обслужване, находящ се на адрес: ул.,, Марин Боев‘‘№69, гр. Кнежа. Телефон за контакти  09132/7136.

           Проектът на Наредба ще бъде публикуван и за публично обсъждане на Портала за обществени консултации, поддържан от Министерския съвет за срок от 14 дни.

        
      Причини за прилагане на краткия срок са следните:
          Предложения 14-дневен срок за публично обсъждане на Проекта за изменение и допълнение на Наредбата се цели да се изпълни по-бързо въведеното в §6 от Преходни разпоредби на Закона за въвеждане на еврото в Република България задължение на местните власти да приемат в 6-месечен срок от влизането в сила на този закон, изменения и допълнения в подзаконовите нормативни актове, във връзка с въвеждане на еврото като парична единица на Република България. 
           Целта е да се адаптира проекта на Наредба със Закона за въвеждане на еврото и да се осигури навременно и безпроблемно въвеждане на еврото като основна валута в страната.
          Във връзка с посоченото по-горе, срокът за предложения и становища по Проекта, публикуван за обществени консултации, е намален на 14 дни. 

     
С уважение,
Илийчо Лачовски,
Кмет на Община Кнежа

Изготвил: 
адв. Севда Чипинска 

